पंजाब में Coronavirus संक्रमण से 56 और लोगों की मौत, 2,452 नए मामले
पंजाब में पिछले 24 घंटे में कोरोना वायरस संक्रमण से 56 और लोगों की मौत के बाद मृतक संख्या बढ़कर 6,868 हो गई, वहीं संक्रमण के 2,452 नए मामले सामने आने के बाद राज्य में संक्रमितों की संख्या बढ़कर 2,39,734 हो गई।
चंडीगढ़: पंजाब में पिछले 24 घंटे में कोरोना वायरस संक्रमण से 56 और लोगों की मौत के बाद मृतक संख्या बढ़कर 6,868 हो गई, वहीं संक्रमण के 2,452 नए मामले सामने आने के बाद राज्य में संक्रमितों की संख्या बढ़कर 2,39,734 हो गई। पंजाब सरकार ने एक स्वास्थ्य बुलेटिन में बताया कि मंगलवार को उपचाराधीन मरीजों की संख्या भी बढ़कर 23,832 हो गई। बुलेटिन के अनुसार, जालंधर में संक्रमण के सबसे अधिक 343 नए मामले सामने आए, लुधियाना में 328 , अमृतसर में 296 और मोहाली में 254 नए मामले सामने आए। संक्रमण से होशियारपुर में नौ, लुधियाना और पटियाला में आठ-आठ लोगों की मौत हुई।बुलेटिन के अनुसार, इस अवधि में 2,788 और लोगों के ठीक होने के बाद संक्रमण मुक्त हुए लोगों की संख्या बढ़कर 2,09,034 हो गई। आंकड़ों के अनुसार, 37 मरीजों की हालत गंभीर है और वे वेंटिलेटर पर हैं, जबकि 312 मरीजों को ऑक्सीजन दिया जा रहा है। राज्य में अभी तक कुल 59,32,096 नमूनों की कोविड-19 संबंधी जांच की गई है।इस बीच, चंड़ीगढ़ में संक्रमण के 266 नए मामले सामने आने के बाद संक्रमण के मामले बढ़कर 26,999 हो गए। पिछले 24 घंटे में वायरस से मौत को कोई नया मामला सामने नहीं आने पर मृतक संख्या यहां 379 बनी हुई है। चंडीगढ़ में अभी 2,831 लोगों का कोरोना वायरस संक्रमण का इलाज चल रहा है। अभी तक यहां 23,702 लोग संक्रमण मुक्त हो चुके हैं।